Kanaafis, biyyoonni Waadaa kana seenan barbaachisaa ta’ee wayita argan, Mootummoonni Gamtoomaniifi biyyoonni dhaabbilee mootummummaa aango-qabeeyyii gidduu isaaniitti uummatan ykn Mootummoota Gamtoomaniif deggarsa kan gumaachan dhaabbileen miti-mootummaa, daa’ima akka kanaatiif eegumsaafi gargaarsa gochuuf, akkasumas daa’ima koolu galaa ta’e kamiiniyyuu deebisanii warra isaa waliin walqunnamsiisuuf kan gargaaran odeeffannoowwan walitti qabuufi haadhaafi abbaa isaa ykn miseensota maatii isaa kanneen biroo iyyaafachuuf tattaaffii godhan irratti deggarsa ni godhuuf. Haadhaafi abbaa isaa ykn miseensota maatii isaa kanneen biroo argachuun yeroo itti hindanda’amne, bu’ura Waadaa kanaan labsameetti, daa’imichi sababa kamiiniyyuu yeroodhaaf ykn yeroo daangaa hinqabneef,